id en id id en en en en en ar en en eo id sq az id ms id ms id ms id ms ms id id id id id id id ms id nds tr en id en en en en en id en en ms ms en fr id en en sv id en en id tl tl en tr id en de ms id id id id ms ms de id tr pl en sl en en en en en en id de en en en ar ast en ms
Jurry Foo Mengarang Wulan - abdnaddin
Ingin Berkisah Dengan Cara Sendiri
Home Unlabelled Jurry Foo Mengarang Wulan
✔ abd naddin Diterbitkan 7:52 PTG
Banyak tradisi masyarakat kita yang kini semakin dilupakan orang.Kadang-kadang ia lenyap tanpa disedari. Hanya apabila orang-orang tua itu meninggal, barulah kita tahu bahawa ia membawa bersamanya khazanah yang tidak ternilai harganya.
Salah satu tradisi yang luput ialah amalan bertani suku kaum Dusun di Ranau yang mengerjakan tanah pertanian mereka berdasarkan bentuk bulan di angkasa.
Mujurlah Jurry Foo @ Jurry F Michael menulis mengenai amalan tradisi masyarakat sukukaum Dusun ini.
Bagi saya, Jurry yang juga pensyarah program geografi di SSS Universiti Malaysia Sabah (UMS) ini telah memberi sumbangan yang besar apabila menulis mengenai `Mengarang Wulan' iaitu pengurusan biosfera secara tradisi sukukaum Dusun yang semakin dilupakan.
Artikel yang tersiar di Utusan Borneo-akhbar yang mempunyai sebanyak 84,000 edaran di seluruh Sabah dan Sarawak itu pada 29 Jun lalu bukan saja wajar diberi pujian malah perlu diberikan perhatian oleh para pengkaji.
Mengarang Wulan, kata Jurry, yang juga pendeklamator puisi-antara yang terbaik di negeri ini satu ketika dulu- bukan sebuah kisah lagenda, bukan pula sebuah tajuk syair klasik, mahupun sebuah kisah lama menjadi ilmu tradisi dan menuntun masyarakat tani suku kaum Dusun dalam menguruskan kehidupan dan kelestarian alam sekitar.
Secara mudahnya, kata Jurry lagi, Mengarang Wulan boleh diterjemahkan sebagai membaca bulan. Amalan meramal bulan, telah menjadi budaya dalam kegiatan tani masyarakat dusun.Menurut beliau, amalan itu telah diwarisi secara turun temurun secara lisan dan pengalaman.
"Inilah salah satu warisan intelek yang patut dipelihara, dinilai dan diadaptasi dalam pengurusan biosfera, terutama dalam bidang pertanian dengan mapan," kata Jurry , seorang personaliti yang mempunyai keistimewaan dan kelebihan yang pelbagai. Beliau merupakan salah seorang atlit Malaysia dalam Sukan Karate yang pernah mewakili negara ke sukan peringkat antarabangsa, antaranya Sukan Sea Jakarta.
Tetapi Jurry menemui ilmu mengarang wulan itu dalam perjalanan yang tidak dirancang di Kampung Toruntungon Ranau, apabila beliau menemui catatan di pintu dapur seorang petani yang kini sudah meninggal.
Saya sebenarnya sangat tertarik dengan tulisan Jurry ini. Beliau menulis bahawa Bulan Kelintabasan, Geger (disebut juga sebagai Gogor oleh sesetengah dialek Dusun) dan Tonob misalnya, adalah waktu yang baik menanam kacang.
Bulan Giuk pula adalah bulan yang dilarang untuk sebarang aktiviti pertanian.
"Ini kerana berdasarkan pengalaman, penanaman yang dilakukan pada bulan Giuk akan menyebabkan tanaman diserang ulat atau penyakit. Ia lebih difahami sebagai `bergiuk (berulat) sesuai dengan bentuk bulan yang kelihatan seperti ulat.
"Biasanya penanaman dilakukan pada bulan yang baik, dimana bentuknya adalah penuh, namun tidak pada bulan yang mempunyai bentuk yang kelihatan seperti timbul dan terlalu terang. Ini dipercayai tidak sesuai untuk melakukan sebarang kegiatan pertanian kerana boleh menyakitkan sakit mata.," tulis Jurry.
Kalau Bulan Besur, ia hari yang tidak baik untuk menebas kerana menyebabkan tanaman mati sebelah, kalau bulan Katang, hari yang baik untuk menanam segala jenis bambu, kalau bulan tuniyan, hari yang baik untuk menanam segala jenis tanaman kerana benih yang ditanam akan menjadi, kalau bulan Tentelu, hari yang baik untuk melakukan apa saja kegiatan, kalau rampagas, hari yang sesuai untuk menanam buah-buahan kerana ia menghasilkan buah yang lebat , kalau Kempusan, hari yang paling sesuai untuk menanam semua jenis tanaman akar.
Pengetahuan tradisi ini adalah hak milik masyarakat Dusun yang menunjukkan tingginya nilai pengetahuan dan unggulnya hubungan manusia dan alam sekitar dalam kelangsungan hidup.
Tetapi sekarang, berapa ramaikah generasi muda dari sukukaum Dusun yang mengetahui atau mempunyai pengetahuan mengenai ilmu membaca bulan ini. Apakah pertanian moden, saya ingin mengulang pertanyaan Jurry, sudah cukup baik menggantikan `Mengarang Wulan' yang sudah lama melestarikan biosfera dan menjamin kelangsungan hidup manusia.
Kepada Jurry, saya berharap semoga beliau terus menulis untuk memperkaya dan memperkasa budaya kita.
Artikel Berkaitan Penulis Email
Berlangganan artikel terbaru dari blog ini langsung via email
Mohd Isa Abd Razak 1 Julai 2009 9:23 PTG
Salam. Terima kasih kerana menyebarkan sari tulisan Jurry dalam blog ini. Sayang, saya tidak dapat membaca artikel penuh Jurry. Wassalam.
abd naddin 1 Julai 2009 9:54 PTG
Saya boleh mengirimkan keratannya kepada cikgu. Alamat nanti emelkan ke abdnaddin@yahoo.com.
Atau cikgu juga boleh menghubungi jurry foo melalui facebook. Harap cikgu sihat. Lama tak jumpa.
Jurry 2 Julai 2009 1:16 PTG
TERIMA KASIH ATAS SOKONGAN ABANG ABD NADDIN...SALAH SAORANG 'GURU' DAN PENDORONG SAYA SEMASA GIAT DDENGAN DBP....TERIMA KASIH KERANA TERSIARNYA 'MENGARANG WULAN' HAL MILIK MASYARAKAT...
lina 6 Oktober 2009 11:57 PG
tahniah tuk puan Jurry. sememangnya puan seorang pensyarah yang amat hebat dan prihatin.. moga kejayaan sentiasa mengiringi puan dan kita semua.. (n_n)
Jurry 3 Disember 2009 1:04 PG
Terima kasih Cik Lina. Saya biasa-biasa saja. Tapi saya gembira ada yang menghargai seperti Cik. Semoga kita belajar bersama2. Banyak lagi yang saya perlu belajar.
Langgan: Catat Ulasan (Atom)
Abd. Naddin Hj Shaiddin bertugas sebagai wartawan di Utusan Borneo sejak 1994-2021. Kini menulis di portal Sabah360online.com.Selain itu, beliau juga menulis untuk Pulse Asia Times.
View my complete profile
Apa yang kita harapkan daripada Datuk Seri Ismail Sabri?
Terima kasih Telum Media kerana menyenaraikan blog abdnaddin.com dalam PR media Asia
“Di sini, bunga keladi di jual dengan harga gila-gila,”, kata prof nik rakib
Mengenai Malim Dan Kapal Yang Tidak Dapat Berlabuh
ROTHMAN A BUNTAR , GIGIH PERKENAL BATIK SABAH
SEJENAK MENGENAI 12 UNGKAPAN MELAYU TENTANG BINATANG
Kenali Saya Abd Naddin Haji Shaiddin